เสธ.มทบ.22 อ้างผู้ใหญ่ไม่สบายใจ สั่งปิดเฟซบุ๊ก ร่วมกันเปิดประตูเขือนปากมูล ถาวร
พ.อ. พูลศักดิ์ สมบูรณ์ โทรจี้กฤษกร ปิดเฟซบุ๊ก ร่วมกันเปิดประตูเขื่อนปากมูล ถาวร อ้างผู้ใหญ๋ไม่สบายใจ หลังออกแถลงการณ์ หยุดคุกคามเสรีภาประชาชน ยกเลิกกฏอัยการศึก19 พ.ย. 2557 - เมื่อวันที่ 17 พ.ย. ที่ผ่านมา บนหน้าเฟซบุ๊ก ได้ประกาศยุติการการเคลื่อนไหว โดยให้เหตุผลว่า ขอแจ้งปิดเฟส ยุติการเคลื่อนไหว ด้วยได้รับการแจ้งขอความร่วมมือจากทหาร จังหวัดอุบล ว่าผู้ใหญ่ไม่สบายใจ ต่อการแสดงความคิดเห็นผ่านเฟซนี้ โดยบอกว่า หากไม่ยุติการเคลื่อนไหวทางเฟซบุ๊ก จำเป็นต้องขออนุญาติใช้อำนาจตามกฎอัยการศึก ด้วยสภาพการณ์ดังกล่าว พวกเราจึงขอยุติการเคลื่อนไหว ผ่านเฟซบุ๊กนี้ จึงแจ้งมาเพื่อทราบโดยทั่วถึงกันนายกฤษกร(ไพจิต) ศิลารักษ์ ผู้ประสานผู้ประสานงานขบวนการประชาชนเพื่อสังคมที่เป็นธรรม (ขปส.) กรณีเขื่อนปากมูล ได้ให้ข้อมูลกับผู้สื่อข่าวว่า เมื่อวันที่ 17 พ.ย. ที่ผ่านมา พ.อ. พูลศักดิ์ สมบูรณื เสธนาธิการมณฑลทหารบกที่ 22 ค่ายสรรพสิทธิประสงค์ จ.อุบลราชธานี ได้โทรเข้ามา เพื่อขอความร่วมมือให้ยุติความเคลื่อนไหวบนเฟซบุ๊ก และให้ปิดเฟซบุ๊ก ร่วมกันเปิดประตูเขื่อนปากมูล ถาวร เนื่องจากมีเนื้อหาที่สร้างความไม่สบายใจให้กับผู้ใหญ่ โดยเฉพาะกรณีการออกแถลงการณ์ฉบับที่ 4 เมื่อวันที่ 15 พ.ย. 2557 เรื่อง หยุดคุกคามเสรีภาพประชาชน ยกเลิกกฏอัยการศึก และได้เผยแพร่ผ่านทางเฟซบุ๊ก ซึ่งกฤษกร ก็ได้ให้ความร่วมมือ ทว่าในเช้าวันที่ 18 พ.ย. ที่ผ่านมา เจ้าหน้าที่ทหารคนเดิมก็ได้โทรเข้ามาอีก โดยได้มีการขอความร่วมมือให้ปิดเฟซบุ๊กส่วนตัวของกฤษกร เนื่องจากเห็นว่ามีการแสดงความคิดเห็นที่ไม่เหมาะสมเขาโทรมาบอกว่าให้เปิดเฟซบุ๊กอีกอันหนึ่ง ผมก็บอกว่าเป็นเฟซบุ๊กที่เลิกใช้งานมานานแล้ว ตั้งแต่เดือนมิถุนา รหัสผมก็จำไม่ได้แล้ว เขาก็ไม่เชื่อ แล้วบอกว่า สร้างได้ก็ต้องปิดได้ ถ้าคุณปิดตอนนี้ไม่ได้ เดี๋ยวผมจะไปรับมาปิดที่ค่ายฯ กฤษกรกล่าวกฤษกร ให้ข้อมูลเพิ่มเติมว่า เมื่่อช่วงบ่ายของวันที่ 18 พ.ย. ได้มีเจ้าหน้าที่ทหารและตำรวจราว 10 นาย ได้เข้าไปหาตนที่สำนักงานสหกรณ์เกษตรกรพิบูลมังสาหาร สำหรับการเคลื่อนไหวทางเฟซบุ๊กที่ผ่านกฤษกรคิดว่า การแสดงความคิดเห็นของตนและของชาวบ้านปากมูล ไม่ได้มีอิทธิพลอะไรมากมายต่อเสถียรภาพของรัฐบาล หรือคสช. การแสดงความเห็นบนเฟซบุ๊กที่ผ่านมาเป็นเพียงการแลกเปลี่ยนแนวคิดและความเห็นเท่านั้น ไม่มีพิษภัยใดๆ การไล่ปิดความจริง หรือความคิดเห็นของคนไปตลอดแบบนี้ใช้ไม่ได้ในโลกปัจจุบัน
พ.อ. พูลศักดิ์ สมบูรณ์ โทรจี้กฤษกร ปิดเฟซบุ๊ก ร่วมกันเปิดประตูเขื่อนปากมูล ถาวร อ้างผู้ใหญ๋ไม่สบายใจ หลังออกแถลงการณ์ หยุดคุกคามเสรีภาประชาชน ยกเลิกกฏอัยการศึก 19 พ.ย. 2557 - เมื่อวันที่ 17 พ.ย.
กฤษกร ศิลารักษ์,คสช.,สมัชชาคนจน (กลุ่มเขื่อนปากมูล),สั่งปิดเฟซบุ๊ก